በዛሬ በሁለተኛ መልዕክትም ቅዱስ ሓዋርያው ጴጥሮስ የልባችን ገዢ ጌታችን እየሱስ ክርስቶስ እንጂ እኛ መሆን እንደሌለብን ይነግረናል። ምክንያቱም እኛ የዓለም ንጉስ የሆነው የክርስቶስ ኣምባሳደሮች ነን ካልን በልባችን የምንይዘውና ለሌሎችም የምናስተላልፈው የእኛ የሆነውን ነገር ሳይሆን ከእርሱ ከጌታችን እየሱስ ከርስቶስ የተቀበልነውን ሊሆን ይገባል። በእርግጥም ይህንን ተግባራዊ ለማድረግ ንጹህና መልካም ሕሊና እንዲኖረን ይገባል። ምናልባትም መልካም በማድረጋችንና የክርስቶስ ተገዢ በመሆናችን ብዙ መከራ ሊደርስብን እንድሚችል ቅዱስ ሓዋርያው ጴጥሮስ በመልዕክቱ ይገልፃል ነገር ግን በ1ኛ ጴጥ 2፡ 19-20 ላይ እንድምናገኘው መልካም በማድረጋችን መከራ ቢደርስብን ይህ ከእግዚኣብሔር ዘንድ ብዙ ጸጋና በረከትን ያስገኝልናል። ጌታችን እየሱስ ከርስቶስ ራሱ ለዚህ ዓይነተኛ ምሳሌኣችን ነው መልካም በማድረጉ ተሰቃየ መልካም በማድረጉ ተሰቀለ መልካም በማድረጉ ሞተ መልካም በማድረጉ ተቀበረ እግዚኣብሔር ኣምላክ ግን ከሙታን ኣስነሳው በቀኙም ኣስቀመጠው ከሥም ሁሉ የሚበልጠውንም ሥም ሰጠው። እኛም ክርስቲያኖች ሁላችን ይህ ሞቶ በተነሳው ክርስቶስ ኣማካኝነት ልክ በኖህ መርከብ ተሳፍረው ከዘለዓለማዊ ጥፋት አንደዳኑት ሁሉ እንድናለን የዘለዓለማዊ ሕይወትም ትቋዳሾች እንሆናለን።
